Concurso international de piano Frédéric Chopin

Le Concurso international de piano Frédéric Chopin es un del plus vetere e prestigiose concursos musical in tote le mundo in piano, habente loco cata 5 annos in Varsovia. Illo es un del rar concursos monographic, proque in tote su stadios solmente operas de un compositor (Frederic Chopin) es representate. Le concurso ha essite initiate in 1927 per un pianista polonese, prof. Jerzy Żurawlew, gratias a garantias financiari per Henryk Rewkiewicz. Al presente, solmente personas in le etate de 16 a 30 annos pote participar. Le laureatos ha le possibilitate practicamente garantite de manifestar se in le scena international pianista e derecto de apparer in le plus grande salas de concertos e pro registrar albumes musical in editores renominate.

 Initios 
Le interesse in le musica de Frederic Chopin in le initio del XXe seculo constitueva pro pianistas e musicologos un enigma de interpretation. Jerzy Waldorff cita un serie de phenomenos, le quales contribueva al emergentia de dubitas sur le stilo in le qual representar Chopin: opiniones sur su arte como "ex conservatorio e insalubre"; activitate de apprentisses de Chopin, qui in lor representationes comenciava introducer elementos de "rubato hysteric" e reducer lo a un "insignia del captivitate national ligate per un banda nigre de lucto"; le activitate del theoreticos e compositores polonese (inter alteres Jan Kleczyński o Władysław Żeleński), le quales in lor obras characterisava alcun operas como "bizarre" e "abortate". Post le Prime Guerra Mundial in le musica mundial cursos neoclassic appareva - con Igor Strawiński e Sergey Prokofyeyev al fronte - e le interesse in le musica romantic comenciava a subsider. 

Le objectivo primordial de fundar un concurso esseva tunc - per le intention del initiator, prof. Jerzy Żurawlew, un studente del pianista Aleksander Michałowski, le qual tamben dava un incentivo pro organisar un grande foro - un discussion sur como representar Chopin. Le obstaculos esseva: le manco del Ministerio de Cultura in Polonia e disinteresse in le arte per le autoritate. In iste situation difficile Henryk Rewkiewicz, un interpenditor, amator de musica, un membro del consilio del Societate Musical in Varsovia, veniva con adjuta, spondente pagar con su proprie moneta tote le deficit eventual del concurso. Post annos Jerzy Żurawlew diceva: 

 Mi amico, Henryk Rewkiewicz, un director del Monopolio de Flammiferos, adjutava me multo impartiente al concurso un summa non parve tunc de 15,000 zł.   

Ultimatemente un cambio del autoritate e le patronato del novemente eligite presidente de Polonia - Ignacy Mościcki - decideva re le continuation del concurso. Le presidente assecurava que ille assumerea un patronato honorific. 

 Laureatos 
+EditionAnnoVictorSecunde loco I1927Lev Oborin, Le Union SovieticStanisław Szpinalski, PoloniaII1932Alexander Uninsky, Le Union SovieticImre Ungar, III1937Yakov Zak, Le Union SovieticRosa Tomarkina, Le Union Sovietic IV1949Bella Davidovich, Le Union Sovietic, 
Halina Czerny-Stefańska, PoloniaBarbara Hesse-Bukowska, PoloniaV1955Adam Harasiewicz, PoloniaVladimir Ashkenazy, Le Union SovieticVI1960Maurizio Pollini, ItaliaIrina Zaritskaya, Le Union SovieticVII1965Martha Argerich, ArgentinaArthur Moreira Lima, VIII1970Garrick Ohlsson, Le Statos UniteMitsuko Uchida, IX1975Krystian Zimerman, PoloniaDina Joffe, Le Union Sovietic X1980Dang Thai Son, Tatyana Shebanova, Le Union Sovietic XI1985Stanisalv Bunin, Le Union SovieticMarc Laforet, FranciaXII1990Non seligiteKevin Kenner, Le Statos UniteXIII1995Non seligitePhilippe Giusiano, Francia,
Alexei Sultanov, UzbekistanXIV2000Yundi Li, ChinaIngrid Fliter, XV2005Rafał Blechacz, PoloniaNon seligiteXVI2010Yulianna Avdeeva, RussiaLukas Geniušas, Russia, ,
Ingolf Wunder, AustriaXVII2015Seon-Jin Cho, Corea de SudCharles Richard-Hamelin, CanadaXVIII2021Bruce Liu, CanadaKyohei Sorita, Japon, 
Alexander Gadjiev, Italia, SloveniaXIX2025Eric Lu, Kevin Chen, 

Categoria:Musica